***Suvestinė redakcija nuo 2016-07-01***

*Įsakymas paskelbtas: Žin. 2010, Nr. , i. k. 1105080ISAK0000V-42*

***Nauja redakcija nuo 2016-07-01:***

*Nr. ,
2016-06-16,
paskelbta TAR 2016-06-16, i. k. 2016-17169*

**LIETUVOS VYRIAUSIASIS ARCHYVARAS**

**Į S A K Y M A S**

**DĖL ELEKTRONINIU PARAŠU PASIRAŠYTO KOMPIUTERIO SKAITOMO ELEKTRONINIO DOKUMENTO SPECIFIKACIJOS MDOC-V1.0 PATVIRTINIMO**

2010 m. rugpjūčio 25 d. Nr. V-42

Vilnius

Vadovaudamasis Lietuvos Respublikos dokumentų ir archyvų įstatymo 5 straipsnio 3 dalies 6 punktu,

tvirtinu Elektroniniu parašu pasirašyto kompiuterio skaitomo elektroninio dokumento specifikaciją MDOC-V1.0 (pridedama).

Generalinis direktorius Vidas Grigoraitis

PATVIRTINTA

Lietuvos archyvų departamento prie

Lietuvos Respublikos Vyriausybės

generalinio direktoriaus

2010 m. rugpjūčio 25 d.

įsakymu Nr. V-42

**ELEKTRONINIU PARAŠU PASIRAŠYTO KOMPIUTERIO SKAITOMO ELEKTRONINIO DOKUMENTO SPECIFIKACIJA MDOC-V1.0**

**I SKYRIUS   
BENDROSIOS NUOSTATOS**

*Pakeistas skyriaus pavadinimas:*

*Nr. ,
2016-06-16,
paskelbta TAR 2016-06-16, i. k. 2016-17169*

1. Elektroniniu parašu pasirašyto kompiuterio skaitomo elektroninio dokumento specifikacija MDOC-V1.0 (toliau – MDOC-V1.0 specifikacija) nustato elektroniniu parašu pasirašyto kompiuterio skaitomo oficialiojo elektroninio dokumento (toliau – elektroninis dokumentas) loginę ir fizinę struktūrą, fizinės struktūros rinkmenų formatus, elektroninių parašų formatus, jų sukūrimo bei tikrinimo reikalavimus.

*Punkto pakeitimai:*

*Nr. ,
2016-06-16,
paskelbta TAR 2016-06-16, i. k. 2016-17169*

2. Kompiuterio skaitomas elektroninis dokumentas turi atitikti Elektroniniu parašu pasirašyto elektroninio dokumento specifikacijoje ADOC-V1.0, patvirtintoje Lietuvos archyvų departamento prie Lietuvos Respublikos Vyriausybės generalinio direktoriaus 2009 m. rugsėjo 7 d. įsakymu Nr. V-60 (su visais pakeitimais) (toliau – ADOC-V1.0 specifikacija)ir MDOC-V1.0 specifikacijoje nustatytus elektroniniu parašu pasirašyto oficialiojoelektroninio dokumento reikalavimus.

*Punkto pakeitimai:*

*Nr. ,
2016-06-16,
paskelbta TAR 2016-06-16, i. k. 2016-17169*

3. MDOC-V1.0 specifikacijoje vartojamos sąvokos:

3.1. **Kompiuterio skaitomas formatas** – struktūrizuotų duomenų rinkmenos formatas.

3.2. **Atvaizdavimo aprašo rinkmena** – rinkmena, atvaizduojanti kompiuterio skaitomos rinkmenos turinio informaciją žmogui suprantama forma.

3.3. **Atvaizdavimo aprašo formatas** – atvaizdavimo aprašo rinkmenos formatas.

3.4. **Kompiuterio skaitomas elektroninis** **dokumentas** – oficialusis elektroninis dokumentas, kurio turinį ar dalį turinio sudaro kompiuterio skaitomas formatas.

3.5. Kitos MDOC-V1.0 specifikacijoje vartojamos sąvokos suprantamos taip, kaip jos apibrėžtos 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, ADOC-V1.0 specifikacijoje ir kituose teisės norminiuose aktuose.

*Punkto pakeitimai:*

*Nr. ,
2016-06-16,
paskelbta TAR 2016-06-16, i. k. 2016-17169*

**II SKYRIUS   
KOMPIUTERIO SKAITOMO ELEKTRONINIO DOKUMENTO STRUKTŪRA**

*Pakeistas skyriaus pavadinimas:*

*Nr. ,
2016-06-16,
paskelbta TAR 2016-06-16, i. k. 2016-17169*

4. Kompiuterio skaitomo elektroninio dokumento pakuotės fizinė struktūra ir ją sudarančių dalių tarpusavio sąsajos, metaduomenys, elektroniniai parašai turi visiškai atitikti ADOC-V1.0 specifikacijos nustatytus reikalavimus.

5. Kompiuterio skaitomo elektroninio dokumento turinys rengiamas vadovaujantis ADOC-V1.0 specifikacijos reikalavimais tiek, kiek jie neprieštarauja MDOC-V1.0 specifikacijos 8–11 punktuose nustatytiems reikalavimams.

6. Kompiuterio skaitomo elektroninio dokumento pakuotėje turi būti tekstinė rinkmena „mimetype“, įdėta vadovaujantis ADOC-V1.0 specifikacijos II skyriuje nustatytais reikalavimais, kurios turinyje turi būti nurodytas MIME tipo žymuo.

7. Kompiuterio skaitomo elektroninio dokumento specifikacijos formato, turinio, elektroninių parašų ir metaduomenų tikrinimas vykdomas ADOC-V1.0 specifikacijos VI skyriuje nustatytais etapais, papildomai įtraukiant atitikties MDOC-V1.0 specifikacijos II ir III skyriuose nustatytiems reikalavimams patikrą.

*Punkto pakeitimai:*

*Nr. ,
2016-06-16,
paskelbta TAR 2016-06-16, i. k. 2016-17169*

**III SKYRIUS   
KOMPIUTERIO SKAITOMO ELEKTRONINIO DOKUMENTO TURINYS**

*Pakeistas skyriaus pavadinimas:*

*Nr. ,
2016-06-16,
paskelbta TAR 2016-06-16, i. k. 2016-17169*

8. Kompiuterio skaitomo elektroninio dokumento turinį sudaro šios dalys:

8.1. privaloma pagrindinio dokumento rinkmena, sudaryta vienu iš MDOC-V1.0 specifikacijos 1 priedo 1, 2 ir 5 punktuose nustatytų formatų (1 priedas);

8.2. MDOC-V1.0 specifikacijos 1 priede nustatyto formato viena privaloma pagrindinio dokumento priedo rinkmena MDOC-V1.0 specifikacijos 2 priedo 2–5 punktuose nustatytais atvejais ir priedo neprivalomų vieno arba kelių priedų rinkmenos MDOC-V1.0 specifikacijos 2 priedo 2–4 punktuose nustatytais atvejais;

8.3. MDOC-V1.0 specifikacijos 1 priede nustatyto formato pagrindinio dokumento neprivalomų vieno arba kelių priedų rinkmenos MDOC-V1.0 specifikacijos 2 priedo 1–5 punktuose nustatytais atvejais.

9. Pagal MDOC-V1.0 specifikaciją rengiamų kompiuterio skaitomų elektroninių dokumentų turinyje negali būti pridedamų dokumentų.

10. Kompiuterio skaitomo elektroninio dokumento turinio pagrindinio dokumento ir priedų rinkmenų formatai (1 priedas) turi atitikti konkretų formatą aprašančio standarto ar rekomendacijos reikalavimus.

11. Kompiuterio skaitomo elektroninio dokumento turinys sudaromas tokia tvarka:

11.1. kompiuterio skaitomo elektroninio dokumento turinys sudaromas vienu iš MDOC-V1.0 specifikacijos 2 priedo 1–5 punktuose nurodytų būdų;

11.2. kompiuterio skaitomo elektroninio dokumento turinio pagrindinio dokumento privalomi priedai gali turėti kitų priedų (2 priedas);

11.3. kompiuterio skaitomo elektroninio dokumento turinio pagrindinio dokumento neprivalomi priedai negali turėti kitų priedų;

11.4. kiekvienu tvirtinimo paskirties elektroniniu parašu, kuriuo pasirašomas pagrindinis dokumentas, turi būti pasirašomas ir pagrindinio dokumento privalomas priedas bei šio priedo priedai, jei tokių yra;

*Punkto pakeitimai:*

*Nr. ,
2016-06-16,
paskelbta TAR 2016-06-16, i. k. 2016-17169*

11.5. pagrindinio dokumento ir jo privalomų priedų turinio informacija turi sutapti.

**IV SKYRIUS   
ATVAIZDAVIMO REIKALAVIMAI**

*Pakeistas skyriaus pavadinimas:*

*Nr. ,
2016-06-16,
paskelbta TAR 2016-06-16, i. k. 2016-17169*

12. Kompiuterio skaitomos rinkmenos informacija turi būti atvaizduojama statiškai ir nekisti laikui bėgant. Informacijai atvaizduoti neturi būti naudojami garso ar vaizdo efektai, vaizdas turi būti formuojamas nenaudojant informacinių išteklių, esančių už kompiuterio skaitomo elektroninio dokumento pakuotės ribų.

13. Atvaizdavimo aprašo rinkmenų ištekliams (pvz., piešiniams) identifikuoti turi būti naudojamos reliatyvios, pakuotės šakniniame kataloge esančios URI nuorodos (angl. *relative‑ref*), sudaromos pagal RFC 3986 „Universalusis išteklių identifikatorius (URI): Bendroji sintaksė“ rekomendacijas. Neturi būti absoliučių URI nuorodų, taip pat nuorodų ar jų fragmentų, žyminčių už pakuotės ribų esančias rinkmenas ar katalogus.

14. Pakopinių stilių lentelių formato (1 priedo 4.1 punktas) rinkmenos informacijai atvaizduoti turi būti naudojamos tik ekrano (angl. *screen*) tipo daugialypės terpės priemonės.

15. XSL transformacijų formato (1 priedo 4.2 punktas) rinkmenose negali būti naudojami:

15.1. *xsl:include* ir *xsl:import* instrukcijos;

15.2. W3C rekomendacijos „XSL transformacijos“ [8] 2.7 skyriuje „Embedding Stylesheets“ aprašytos įdėtinės stilių lentelės;

15.3. W3C rekomendacijos „XSL transformacijos“ [8] 12.1 skyriuje „Multiple Source Documents“ aprašyta funkcija *document*();

15.4. W3C rekomendacijos „XSL transformacijos“ [8] 12.4 skyriuje „Miscellaneous Additional Functions“ aprašyta *system-property*() funkcija;

15.5. W3C rekomendacijos „XSL transformacijos“ [8] 13 skyriuje „Messages“ aprašyta *xsl:message* instrukcija;

15.6. W3C rekomendacijos „XSL transformacijos“ [8] 14 skyriuje „Extensions“ aprašytas išplėtimų mechanizmas.

16. XSL formatavimo objektų formato (1 priedo 4.3 punktas) rinkmenose negali būti naudojami W3C rekomendacijos „Išplėstinė stilių lentelių kalba XSL“ [7] 6.9 skyriuje „Dynamic Effects: Link and Multi Formatting Objects“ ir 7.23 skyriuje „Properties for Dynamic Effects Formatting Objects“ aprašyti dinaminiai ir 7.7 skyriuje „Common Aural Properties“ aprašyti garso efektai.

17. Atlikus XSL transformaciją turi būti sukurta viena iš šių formatų rinkmenų:

17.1. HTML formato rinkmena, atitinkanti W3C rekomendacijos „Hiperteksto dokumentų aprašų kalba“ 4.01 versiją [3];

17.2. XHTLM formato rinkmena, atitinkanti W3C rekomendacijos „Išplėstinė hiperteksto dokumentų aprašų kalba (antras leidimas)“ 1.0 versijos [4] reikalavimus;

17.3. XSL formatavimo objektų formato rinkmena, atitinkanti W3C rekomendacijos „Išplėstinė stilių lentelių kalba (XSL)“1.1 versiją [7] ir MDOC-V1.0 specifikacijos 15 punkte nustatytus reikalavimus.

18. HTML ir XHTML formato rinkmenos turi atitikti šiuos reikalavimus:

18.1. šiose rinkmenose negali būti naudojamos scenarijų kalbos;

18.2. šiose rinkmenose gali būti naudojamos įdėtinės pakopinių stilių lentelės (2.1 versija) [2];

18.3. rinkmenose esantys ištekliai (pvz., piešinių) turi atitikti MDOC-V1.0 specifikacijos 13 punkto reikalavimus.

\_\_\_\_\_\_\_\_\_\_\_\_\_\_\_\_\_

Elektroniniu parašu pasirašyto

kompiuterio skaitomo elektroninio

dokumento specifikacijos MDOC-V1.0

1 priedas

**KOMPIUTERIO SKAITOMO ELEKTRONINIO DOKUMENTO TURINIO RINKMENŲ FORMATAI**

|  |  |  |
| --- | --- | --- |
| Eil. Nr. | **1. ABBYY eFormFiller duomenų formatas** | |
| 1.1. | **Formato pavadinimas** – | ABBYY eFormFiller duomenų formatas |
| **Rinkmenos plėtinys** – | ffdata |
| **Rinkmenos MIME tipo žymuo** – | application/vnd.abbyy.eformfiller.data |
|  | **2. Išplėstinės dokumentų aprašų kalbos (XML) formatas** | |
| 2.1. | **Formato pavadinimas** – | Išplėstinės dokumentų aprašų kalbos (XML) formatas, 1.0 versija |
| **Rinkmenos plėtinys** – | xml |
| **Rinkmenos MIME tipo žymuo** – | text/xml |
| **Formatą aprašantis standartas** – | W3C rekomendacija „Išplėstinė dokumentų aprašų kalba (penktas leidimas)“ (angl. „Extensible Markup Language – XML (Fifth Edition)“),  http://www.w3.org/TR/2008/REC-xml-20081126/, 2008 |
|  | **3. ABBYY eFormFiller šablonų formatas** | |
| 3.1. | **Formato pavadinimas** – | ABBYY eFormFiller šablonų formatas, 1.1, 1.2 versijos |
| **Rinkmenos plėtinys** – | mxfd |
| **Rinkmenos MIME tipo žymuo** – | application/vnd.abbyy.eformfiller.form |
|  | **4. Atvaizdavimo aprašo formatai** | |
| 4.1. | **Formato pavadinimas** – | Pakopinių stilių lentelių (angl. *Cascading Style Sheets*) formatas, 2.1 versija |
| **Rinkmenos plėtinys** – | css |
| **Rinkmenos MIME tipo žymuo** – | text/css |
| **Formatą aprašantis standartas** – | W3C rekomendacija „Pakopinės stilių lentelės“ (angl. „Cascading Style Sheets“),  http://www.w3.org/TR/CSS2/  W3C Candidate Recommendation, 08 September 2009 |
| 4.2. | **Formato pavadinimas** – | XSL transformacijų formatas, 1.0 versija (XSLT 1.0) |
| **Rinkmenos plėtinys** – | xsl, xslt |
| **Rinkmenos MIME tipo žymuo** – | application/xslt+xml |
| **Formatą aprašantis standartas** – | W3C rekomendacija „XSL transformacijos“ (angl. „XSL Transformations“),  http://www.w3.org/TR/1999/REC-xslt-19991116/  W3C Recommendation 16 November 1999 |
| 4.3. | **Formato pavadinimas** – | XSL formatavimo objektų formatas, 1.1 versijos (XSL-FO 1.1) |
| **Rinkmenos plėtinys** – | fo |
| **Rinkmenos MIME tipo žymuo** – | application/xml |
| **Formatą aprašantis standartas** – | W3C rekomendacija „Išplėstinė stilių lentelių kalba (XSL)“ (angl. „Extensible Stylesheet Language (XSL)“),  http://www.w3.org/TR/2006/REC-xsl11-20061205/  W3C Recommendation 05 December 2006 |
|  | **5. Vektorinės grafikos vaizdų ir teksto formatai** | |
| 5.1. | **Formato pavadinimas** – | Ilgalaikio saugojimo PDF rinkmenos formatas (PDF/A) |
| **Rinkmenos plėtinys** – | pdf |
| **Rinkmenos MIME tipo žymuo** – | application/pdf\* |
| **Formatą aprašantis standartas** – | LST ISO 19005-1 „Dokumentų tvarkyba. Ilgalaikio saugojimo elektroninio dokumento rinkmenos formatas. 1 dalis. PDF 1.4 „PDF/A-1“ naudojimas (tapatus ISO 19005-1)“ |
| 5.2. | **Formato pavadinimas** – | PDF rinkmenos formatas |
| **Rinkmenos plėtinys** – | pdf |
| **Rinkmenos MIME tipo žymuo** – | application/pdf |
| **Formatą aprašantis standartas** – | LST ISO 32000-1 „Dokumentų tvarkyba. PDF formatas. 1 dalis. PDF 1.7 (tapatus ISO 32000-1) |
| **6. Taškinės grafikos vaizdų formatai** | | |
| 6.1. | **Formato pavadinimas** – | Žymėtosios atvaizdų rinkmenos (TIFF) formatas |
| **Rinkmenos plėtinys** – | tif, tiff |
| **Rinkmenos MIME tipo žymuo** – | image/tif, image/tiff, image/tiff-fx |
| **Formatą aprašantis standartas** – | LST ISO 12234-2 „Elektroninis nejudamojo vaizdo vizualizavimas. Keičiamoji  atmintinė. 2 dalis. TIFF/EP vaizdo duomenų formatas (tapatus ISO 12234-2)“ |
| 6.2. | **Formato pavadinimas** – | Fotografinių vaizdų saugojimo (JPEG) formatas |
| **Rinkmenos plėtinys** – | jpg, jpeg, jfif |
| **Rinkmenos MIME tipo žymuo** – | image/jpeg |
| **Formatą aprašantis standartas** – | LST ISO/IEC 10918-1 „Informacijos technologija. Nejudamųjų tolydžiojo atspalvio vaizdų skaitmeninė spūda ir kodavimas. 1 dalis. Reikalavimai ir gairės (tapatus ISO/IEC 10918-1)“ |
| 6.3. | **Formato pavadinimas** – | *Perkeliamosios tinklo grafikos (PNG) formatas* |
| **Rinkmenos plėtinys** – | png |
| **Rinkmenos MIME tipo žymuo** – | image/png |
| **Formatą aprašantis standartas** – | LST ISO/IEC 15948 „Informacijos technologija. Kompiuterinė grafika ir vaizdų apdorojimas. Internetinės grafikos (PNG) formatas. Funkcijų aprašas (tapatus ISO/IEC 15948)“ |
| **7.MDOC-V1.0 specifikaciją atitinkančio oficialiojo elektroninio dokumento rinkmenos formatas** | | |
| 7.1. | **Formato pavadinimas** – | MDOC elektroninis dokumentas |
| **Rinkmenos plėtinys** – | mdoc |
| **Rinkmenos MIME tipo žymuo** – | application/vnd.lt.archyvai.mdoc-2010 |
| **Formatą aprašantis standartas** – | Elektroniniu parašu pasirašyto kompiuterio skaitomo elektroninio dokumento specifikacija MDOC-V1.0 |

\* *PDF/A nuo kito PDF formato atskiriamas pagal metaduomenų vardų sritį: prefiksas – pdfaid, URI – http://www.aiim.org/pdfa/ns/id/).*

\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2016-06-16,
paskelbta TAR 2016-06-16, i. k. 2016-17169*

Elektroniniu parašu pasirašyto

kompiuterio skaitomo elektroninio

dokumento specifikacijos MDOC-V1.0

2 priedas

**KOMPIUTERIO SKAITOMO ELEKTRONINIO DOKUMENTO TURINIO SUDARYMO BŪDAI**

| Eil. Nr. | Pagrindinio dokumento rinkmenos formatas | Privalomi pagrindinio dokumento priedai | | | Neprivalomi pagrindinio dokumento priedai | |
| --- | --- | --- | --- | --- | --- | --- |
| Rinkmenos formatas | Priedų skaičius | Priedo priedai (neprivalomi) | Rinkmenos formatas | Priedų skaičius (jei yra) |
| 1. | ABBYY eFormFiller duomenų formatas (*ffdata*) | - | - | - | ABBYY eFormFiller šablonų formato rinkmena (*mxfd*) | Vienas |
| Vektorinės grafikos vaizdų ir teksto formatai (*pdf*) | Vienas ar keli |
| Taškinės grafikos vaizdų formatai (*tiff, jpg, png*) | Vienas ar keli |
| 2. | ABBYY eFormFiller duomenų formatas (*ffdata*) | Atvaizdavimo aprašo formatas (*css, xsl, xslt, fo*) | Vienas | Vienas ar keli taškinės grafikos vaizdų formatų (*tiff, jpg, png*) priedai | Vektorinės grafikos vaizdų ir teksto formatai (*pdf*) | Vienas ar keli |
| Taškinės grafikos vaizdų formatai (*tiff, jpg, png*) | Vienas ar keli |
| 3. | Išplėstinės dokumentų aprašų kalbos (XML) formatas (*xml*) | Atvaizdavimo aprašo formatas (*css, xsl, xslt, fo*) | Vienas | Vienas ar keli taškinės grafikos vaizdų formatų (*tiff, jpg, png*) priedai | Vektorinės grafikos vaizdų ir teksto formatai (*pdf*) | Vienas ar keli |
| Taškinės grafikos vaizdų formatai (*tiff, jpg, png*) | Vienas ar keli |
| 4. | Vektorinės grafikos vaizdų ir teksto formatai (*pdf*) | ABBYY eFormFiller duomenų formatas (*ffdata*) | Vienas | Vienas ABBYY eFormFiller šablonų formato (*mxfd*) priedas | Vektorinės grafikos vaizdų ir teksto formatai (*pdf*) | Vienas ar keli |
| Taškinės grafikos vaizdų formatai (*tiff, jpg, png*) | Vienas ar keli |
| 5. | Vektorinės grafikos vaizdų ir teksto formatai (*pdf*) | Išplėstinės dokumentų aprašų kalbos (XML) formatas | Vienas | - | Vektorinės grafikos vaizdų ir teksto formatai (*pdf*) | Vienas ar keli |
| Taškinės grafikos vaizdų formatai (*tiff, jpg, png*) | Vienas ar keli |

\_\_\_\_\_\_\_\_\_\_\_\_\_\_\_\_\_

Elektroniniu parašu pasirašyto

kompiuterio skaitomo elektroninio

dokumento specifikacijos MDOC-V1.0

3 priedas

**STANDARTŲ, REKOMENDACIJŲ IR KITŲ DOKUMENTŲ SĄRAŠAS**

1. Elektroniniu parašu pasirašyto elektroninio dokumento specifikacija ADOC-V1.0.

2. W3C rekomendacija „Pakopinės stilių lentelės“ (angl. „Cascading Style Sheets“), http://www.w3.org/TR/CSS2/, 2009.

3. W3C rekomendacija „Hiperteksto dokumentų aprašų kalba“ (angl. „Hypertext Markup Language“), http://www.w3.org/TR/REC-html40/, 1999.

4. W3C rekomendacija „Išplėstinė hiperteksto dokumentų aprašų kalba (antras leidimas)“ (angl. „The Extensible HyperText Markup Language (Second Edition)“), http://www.w3.org/TR/2002/REC-xhtml1-20020801, 2002.

5. RFC 3986 „Universalusis išteklių identifikatorius (URI): Bendroji sintaksė“ (angl. „Uniform Resource Identifier (URI): Generic Syntax“), http://www.ietf.org/rfc/rfc3986.txt, 2005.

6. W3C rekomendacija „Išplėstinė dokumentų aprašų kalba (penktas leidimas)“ (angl. „Extensible Markup Language – XML (Fifth Edition)“), http://www.w3.org/TR/2008/REC-xml-20081126/, 2008.

7. W3C rekomendacija „Išplėstinė stilių lentelių kalba (XSL)“ (angl. „Extensible Stylesheet Language (XSL)“) http://www.w3.org/TR/2006/REC-xsl11-20061205/, 2006.

8. W3C rekomendacija „XSL transformacijos“ (angl. „XSL Transformations“), http://www.w3.org/TR/1999/REC-xslt-19991116, 1999.

\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Lietuvos vyriausiojo archyvaro tarnyba, Įsakymas

Nr. ,
2016-06-16,
paskelbta TAR 2016-06-16, i. k. 2016-17169

Dėl Lietuvos archyvų departamento prie Lietuvos Respublikos Vyriausybės generalinio direktoriaus 2010 m. rugpjūčio 25 d. įsakymo Nr. V-42 „Dėl Elektroniniu parašu pasirašyto kompiuterio skaitomo elektroninio dokumento specifikacijos MDOC-V1.0 patvirtinimo“ pakeitimo